RECUPERAREA ACTIVĂ A PACIENTULUI, MOBILIZAREA PRECOCE ȘI STILUL SĂNĂTOS DE VIAȚĂ, CA ELEMENTE PRINCIPALE DE LUPTĂ ÎMPOTRIVA DURERII CRONICE


Recuperarea activă și mobilizarea precoce

Recuperarea activă a pacientului se referă la totalitatea mijloacelor care au ca scop recuperarea fizică și psihică a pacienților care au trecut prin diverse afecțiuni. 
Recuperarea are ca scop obținerea unui status funcțional care să asigure independența sau un ajutor minim din partea familiei, precum și dobândirea unui status psihic care să permite reintegrarea psihică în familie și comunitate.
Este foarte important ca recuperarea să înceapă cât mai curând posibil.
Funcțiile motorii (folosirea membrelor și mersul) se recuperează după un interval relativ scurt de timp. Pacientul trebuie încurajat să se ridice din pat și să încerce să facă câțiva pași. În unele cazuri acest proces poate să dureze până ce pacientul își reface forța musculară și învață să pășească din nou (învață să meargă a două oară). Recuperarea necesită multă răbdare și sprijin din partea personalului sanitar și a familiei.
Programul de reabilitare cuprinde exerciții fizice, tratament antialgic (dacă este necesar), consiliere psihologică, încurajarea activităților sociale (plimbările, cititul etc), participarea în diferite programe educaționale, terapii de grup.
Reabilitarea este un proces de durată care poate să declanșeze episoade de depresie, care necesită consiliere psihologică și, la nevoie, terapie medicamentoasă. 
Tulburările de limbaj și comunicare pot încetini recuperarea pacientului, astfel că reintegrarea socială poate fi, de asemenea, mai grea. Este bine că pacientul să discute cu familia despre frustrările pe care le are, pentru a trece mai ușor peste acestea.
Stilul sănătos de viață

Stilul de viață sănătos cuprinde: 
· odihna suficientă,
· tehnici de management al stresului, 
· alimentația sănătoasă,
· activitate fizică susținută

Odihna suficientă
O persoană adultă are nevoie de circa 7-9 ore pe zi. Intervalul optim de somn este cuprins între orele 22:00 – 23:00 și 6:00 – 07:00 dimineața.
Odihna poate să fie și activă. Astfel de activități pot fi de natură fizică (dans, înot, grădinărit, exercițiu fizic sau sport intens, plimbări în natură) sau intelectuală (cititul unei cărți, ascultarea muzicii, socializarea cu prietenii, etc).
Managementul stresului

Managementul stresului cuprinde totodată și managementul energiei, precum și statusul sistemului imunitar: o persoană stresată are un nivel de energie redus și de asemenea este expusă apariției unor boli precum cele cardiovasculare (infarct miocardic, stroke, obezitate, cancer, diabet, etc.

Printre metodele de combatere a stresului se numără:
· Exerciții de meditație de tip mindfulness. Mindfulness este practica şi starea prin care alegem în mod conştient să trăim în prezent, să observăm gândurile şi emoţiile noastre şi să fim în contact cu corpul nostru. Mintea se golește de gânduri iar atenția se focalizează într-un punct sau pe procesul respirației. Reprezintă o unealtă incredibilă de gestionare a propriilor emoţii şi gânduri. 
· Mindfulness poate însemna și orice activitate practicată cu regularitate, care ne induce o stare de linişte şi relaxare şi care ne pune în contact cu senzaţiile din corpul nostru şi ne ajută să fim martori la gândurile noastre în loc să le analizăm. Acţiuni simple, precum mersul cu picioarele goale prin nisip , dansul sau exerciţii de respiraţie în natură, sunt moduri la fel de eficiente de practică a stării de prezenţă atâta vreme cât ne reamintim mereu să ne întoarcem atenţia către senzaţiile pe care le experimentăm în loc să ne pierdem în şirul inevitabil al gândurilor care vin şi pleacă.
· Educația (mai ales autoeducația, dezvoltarea personală) reprezintă un element esențial pentru combaterea stresului. Ideea unui sens al vieții și stabilirea unor scopuri nobile pe termen lung sunt aspecte indispensabile unei stabilități mentale durabile, mai ales în situațiile de criză care apar în cursul vieții. Educația înseamnă să ne schimbăm modul de a trăi dar și modul de gândire (nesănătos) cu un mod de trăi și de gândire sănătoasă constructivă, pozitivă, să renunțăm prin informare, educare, auto educare la obiceiurile proaste, nesănătoase și să le înlocuim prin obiceiuri bune, sănătoase pentru noi și cei din jurul nostru.
· Exercițiile fizice regulate, adaptate la statusul neuro-funcțional individual, reprezintă o metodă recunoscută de îmbunătățire a dispoziției mentale, pe lângă efectele pozitive asupra stării de sănătate.
· Socializarea este un alt element indispensabil pentru obținerea echilibrului emoțional și dezvoltarea sentimentului de apartenență la comunitate, reducând considerabil nivelul de stres al individului.
 Alimentația sănătoasă

O alimentație sănătoasă, alături de celelalte elemente ale unui stil de viață sănătos, poate preveni o serie de boli precum diabetul zaharat, obezitatea, bolile cardiovasculare, cancerul.
Recomandările nutriționale generale cuprind evitarea alimentației bogate în grăsimi animale, alimente de tip fast-food (hipercalorice), a dulciurilor concentrate, a băuturilor dulci sau acidulate, alimentația hipercalorică în general.
Este încurajat consumul alimentelor proaspete, în formă naturală, în special fructe și legume, nuci, pește, carne slabă, precum și o hidratare corespunzătoare a organismului (1.5-2L lichide pe zi, de preferat apă).

Exercițiile fizice

Actualmente se recomadă activitatea fizică regulată, de preferință zilnic, minim 30 minute pe zi, de intensitate adaptată la capacitatea funcțională a individului.
Este incurajată întreruperea activității sedentare la fiecare 50 minute prin efecutarea de exerciții fizice ușoare de cca 10 minute, mersul pe jos sau cu bicicleta, urcatul scărilor, activitățile casnice și grădinăritul, etc.

Elemente principale de luptă împotriva durerii cronice

Durerea cronică este larg privită ca reprezentând boala însăși. Ea poate fi mult înrăutățită de către factorii de mediu și cei psihologici. Durarea cronică persistă o perioada de timp mai lungă decât durerea acută și este rezistentă la majoritatea tratamentelor medicale. Ea poate și adesea chiar cauzează probleme grave pentru pacient. Semnalele dureroase rămân active în sistemul nervos timp de săptămâni, luni sau ani. Efectele fizice includ tensiunea musculară, mobilitatea limitată, lipsa de energie și schimbări în pofta de mâncare. Efectele emoționale includ depresie, supărare, anxietate și teamă de reîmbolnăvire. O asemenea teamă poate împiedica persoana să revină la munca sa obișnuită sau la distracțiile sale.

Acuzele frecvente de durere cronică includ:
· durerea de cap,
· durerea dorso-lombară,
· durerea neoplazică,
· durerea artritică,
· durerea neurogenă (durerea rezultată din lezarea nervilor),
· durerea psihogenă (durerea care nu se datorează unei boli, leziuni sau vreunui semn vizibil de leziune interioară).

Tratamentul durerii cronice de regulă implică medicamente și terapie. Medicamentele folosite pentru durerea cronică includ analgezice, antidepresive și anticonvulsivante. Diferite tipuri de medicamente ajută persoanele cu  diferite tipuri de durere. De obicei se folosesc medicamente cu acțiune de lungă durată pentru durerile constante. Medicamentele cu acțiune de scurtă durată tratează durerile trecătoare.
Unele tipuri de terapie ajută la reducerea durerii dvs. Fizioterapia (cum este stretching-ul) precum și sporturile cu impact redus (cum sunt mersul pe jos, înotul sau bicicleta) pot ajuta la reducerea durerii. Totuși, prea mult sport sau deloc poate dăuna pacienților cu dureri cronice. Terapia ocupațională vă învață cum să vă adaptați ritmul și cum să vă realizați sarcinile obișnuite astfel încât să nu vă dăuneze. Terapia comportamentală vă poate reduce durerea prin metode precum meditația sau yoga care vă ajută să vă relaxați. Poate ajuta și la scăderea stresului.
Schimbările de stil de viață sunt o parte importantă din tratamentul durerii cronice. Somnul adecvat noaptea și nu moțăitul ziua trebuie să ajute. Renunțarea la fumat de asemenea, deoarece nicotina din țigări poate face ca anumite medicamente să fie mai puțin eficiente. Fumătorii au mai multe dureri decât nefumătorii.
Majoritatea tratamentelor pentru durere nu vă vor anula complet durerea. În schimb, tratamentul va reduce gradul de durere pe care îl aveți și frecvența apariției. Vorbiți cu doctorul pentru a afla cel mai bun mod de a vă controla durerea.

